Kongregasi

jmpl|Ira suster "Missionaries of Charity", sambua kongregasi nifasindro Bunda Teresa me 7 Oktober 1950 ba India
Kongregasi (li Indonesia tarekat religius) no töi wa'awösa fa'alowalangi si so bakha ba agama Niha Keriso. Tradisi wa'awösa simane andre to'ölö lakaoni ia me föna Ordo, bahiza fa'awösa nifasindro safuria lafotöi ia kongregasi.

So tradisi simane andre tenga ha bakha ba agama ndra Niha Keriso, bahiza so göi ba agama bö'ö simane Hindu, Buddha ba Islam

Bakha ba Gereja Katolik awena tola lafotöi sambua wa'awösa "kongregasi" na no ibe'e wanehegö silö'ö-lö'önia Uskup.

Ba mböröta na edöna lafasindro sambua wa'awösa fa'alowalangi ba ha tola moroi khö Paus latema wanehegö.

Furi hö so göi wa'awösa fa'alowalangi simane andre, bahiza ha moguna wanehegö moroi khö uskup ba keuskupan heza toröi wa'awösa andrö. To'ölö lafotöi wa'awösa simane kongregasi.

Ma'ökhö no oi fagölö ira ordo ba kongregasi molo'ö mbosi Paus, bahiza fefu wa'awösa sibohou lafotöi sa'ae kongregasi ba tenga ordo.

Na so wa'awösa si ha tetehegö bakha ba zi sambua keuskupan lafotöi ia ba li Indonesia tarekat diosesan ma institut sekular.

Ba Danö Niha 

Baero Ordo so mato ha'uga kongregasi ba Danö Niha, ya'ia da'ö
 Kongregasi ndra Suster SCMM si so ba Gunungsitoli, Telukdalam, Amandraya, Lahewa, Tuhemberua
 Kongregasi ndra Frater CMM si so ba Jln. Karet ba Gunungsitoli
 Kongregasi ndra Suster OSF si so ba Idanögawo, Gidö ba ba Gunungsitoli
 Kongregasi ndra Suster KSFL si so ba Fodo, Gunungsitoli
 Kongregasi ndra Suster CB si so ba Mandrehe

Ya'ira andre so zohalöŵö ba klinik simane Klinik Tabita ba Gunungsitoli, ma zui ba asrama ndraono si lö ama ba ina simane Kinderdorf si so ba Gidö, bahiza abölö oya mohalöŵö ira ba zekola Katolik ba zi sagörö Tanö Niha.

Faigi göi 

 Suster
 Frater
 Bruder
 Ordo

Kategori:Agama
Kategori:Gereja Katolik
Kategori:Niha Keriso